CELEX: 52009PC0285
Language: bg
Date: 2009-06-17
Title: Предложение за Регламент на Съвета за изменение на Регламент (ЕО) № 423/2007 относно ограничителни мерки срещу Иран

Важна правна забележка

|

52009PC0285

Предложение за Регламент на Съвета за изменение на Регламент (ЕО) № 423/2007 относно ограничителни мерки срещу Иран  /* COM/2009/0285 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 17.6.2009COM(2009) 285 окончателенПредложение заРЕГЛАМЕНТ НА СЪВЕТАза изменение на Регламент (ЕО) № 423/2007 относно ограничителни мерки срещу Иран  ОБЯСНИТЕЛЕН МЕМОРАНДУМ1.  В допълнение към Резолюции 1737 (2006) и 1747 (2007) на Съвета за сигурност на ООН изменените Обща позиция 2007/140/ОВППС и Регламент (ЕО) № 423/2007 на Съвета, предвиждат някои ограничителни мерки срещу Иран.2.  С Регламент (ЕО) № 1110/2008 на Съвета от 10 ноември 2008 г. се изменя Регламент (ЕО) № 423/2007 и се въвеждат нови ограничителни мерки срещу Иран, а именно подаването на задължително предварително уведомление за пратките от две предприятия, участващи в разпространителни дейности – Iran Air Cargo (IAC) и Islamic Republic of Iran Shipping Lines (IRISL).3.  Правилата за прилагане на тази мярка бяха определени въз основа на някои разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността, по-специално разпоредбите относно обобщените електронни декларации за въвеждане и напускане, които ще се прилагат от 1 юли 2009 г[1]. Въпреки това, предвид сложността на процедурите за въвеждане на въпросните декларации с Регламент (ЕО) № 273/2009 на Комисията от 2 април 2009 г. се определя преходен период до 31 декември 2010 г., през който превозвачите не са задължени да подават предварителни електронни декларации за въвеждане и напускане.4.  Целта на настоящото предложение е да приведе в съответствие разпоредбите на Регламент № 423/2007 на Съвета относно преходния период, през който се прилагат правилата за задължителното подаване на предварително уведомление за доставките от някои предприятия, със съответната митническа правна уредба.5.  Предложение заРЕГЛАМЕНТ НА СЪВЕТАза изменение на Регламент (ЕО) № 423/2007 относно ограничителни мерки срещу ИранСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 60 и 301 от него,като взе предвид Обща позиция 2008/652/ОВППС на Съвета от 7 август 2008 г. за изменение на Обща позиция 2007/140/ОВППС относно ограничителни мерки срещу Иран[2],като взе предвид предложението на Комисията,като има предвид че:(1) С Регламент (ЕО) № 1110/2008 на Съвета от 10 ноември 2008 г. за изменение на Регламент (ЕО) № 423/2007 относно ограничителни мерки срещу Иран[3] се налагат някои допълнителни ограничителни мерки в съответствие с Обща позиция 2008/652/ОВППС, а именно подаването на задължително предварително уведомление за някои доставки за и от Иран.(2) По технически причини бе предвидено правилата за прилагане на това задължение за предварително уведомяване да подлежат на дерогации през определен преходен период. Поради сложността на правилата за прилагане на въпросната мярка се получиха непредвидени закъснения при нейното привеждане в действие и се налага преходният период да бъде удължен до 31 декември 2010 г.(3) Регламент (EО) № 423/2007 следва да бъде съответно изменен,ПРИЕ НАСТОЯЩИЯ РЕГЛАМЕНТ:Член 1Четвърта и пета алинея на член 4а от Регламент (ЕО) № 423/2007 се заменят със следния текст:„До 31 декември 2010 г. обобщените електронни декларации за въвеждане и напускане, както и допълнителните елементи, които се изискват по-горе, могат да бъдат представени в писмена форма, чрез използването на търговска, пристанищна и транспортна информация, при условие че в нея са посочени необходимите данни.От 31 януари 2011 г. изискваните допълнителни елементи, съгласно посоченото по-горе, се представят в писмена форма или, според случая, с обобщените електронни декларации за въвеждане и напускане.“Член 2Настоящият регламент влиза в сила на 1 юли 2009 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседател [1] Разпоредби, въведени с Регламент (ЕО) № 1875/2006 на Комисията от 18 декември 2006 година за изменение на Регламент (ЕИО) № 2454/93 на Комисията за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 360, 19.12.2006 г., стр. 64).[2] ОВ L 213, 8.8.2008 г., стр. 58.[3] ОВ L 103, 20.04.2007 г., стр. 1. Регламент, последно изменен с Регламент (ЕО) № 1110/2008 на Съвета (ОВ L 300/1, 11.11.2008 г., стр. 1).